Edward Dafydd (Edward Bach)

Am bobl eraill o'r un enw, gweler Edward Dafydd.

Bardd Cymraeg a ganai ar destunau crefyddol yn bennaf o Sir Fynwy oedd Edward Dafydd, a elwir hefyd yn Edward Bach (fl. diwedd yr 16g a dechrau'r 17g).

Ychydig a wyddom amdano ar wahân i dystiolaeth ei gerddi. Yn ôl ei gyd-fardd Gwilym Puw, roedd yn frodor o Sir Fynwy. Fel Puw, roedd Edward Dafydd yn Reciwsant a glynodd wrth y ffydd Gatholig yn wyneb y Diwygiad Protestannaidd. Cafodd ei wysio gan y Gyfraith am fod yn Reciwsant yn 1607. Mewn rhai o'i gerddi galwodd yn agored ar y Catholigion i wrthryfela yn erbyn y Protestaniaid.

Carolau crefyddol ar y mesurau rhydd yw trwch ei gerddi. Ond cyfansoddodd gerddi caeth hefyd, er nad oedd yn feistr mawr ar y canu hwnnw.

Gweler hefyd
 Gwrthddiwygwyr Cymreig

Categori:Beirdd Cymraeg
Categori:Genedigaethau'r 16eg ganrif
Categori:Gwrthddiwygwyr o Gymru
Categori:Llenorion yr 16eg ganrif o Gymru
Categori:Llenorion yr 17eg ganrif o Gymru
Categori:Pobl o Sir Fynwy
Categori:Marwolaethau'r 17eg ganrif